Oficiālais Vēstnesis L 041 , 18/02/1993 Lpp. 0007 - 0011

Speciālizdevums somu valodā: Nodaļa 2 Sējums 8 Lpp. 0170

Speciālizdevums zviedru valodā: Nodaļa 2 Sējums 8 Lpp. 0170



Komisijas Regula (EEK) Nr. 350/93 (1993. gada 17. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 3800/92 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā, ievērojot Kopienā spēkā esošos pasākumus attiecībā uz divkāršas pārbaudes sistēmu un iepriekšēju un retrospektīvu Kopienas uzraudzību attiecībā uz tekstilizstrādājumu ievedumiem Kopienā, juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniegušas dalībvalstu muitas iestādes, bet kas neatbilst šai regulai, personai, kuras rīcībā ir šāda informācija, ir jābūt iespējai turpināt izmantot noteiktu laiku, pamatojoties uz 6. pantu Komisijas Regulā (EEK) Nr. 3796/90 [3], ja minētā persona ir noslēgusi līgumu, kā paredzēts Padomes Regulas (EEK) Nr. 1715/90 [4] 14. panta 3. punkta otrās daļas a) vai b) punktā; tā kā šajā regulā paredzētie pasākumi atbilst Nomenklatūras komitejas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos pasākumus attiecībā uz divkāršās pārbaudes sistēmām un Kopienas tekstilizstrādājumu iepriekšējo un retrospektīvo pārraudzību to ievešanai Kopienā, saskaņā ar Komisijas Regulas (EEK) Nr. 3796/90 6. pantu 60 dienas pēc šīs regulas piemērošanas sākuma turētājs drīkst atsaukties uz dalībvalstu muitas iestāžu sniegto saistošo tarifa informāciju attiecībā uz kombinētās nomenklatūras preču klasifikāciju, kas vairs neatbilst šai regulai, ja attiecīgais turētājs ir noslēdzis līgumu, kā paredzēts Komisijas Regulas (EEK) Nr. 1715/90 14. panta otrās daļas a) vai b) apakšpunktā. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 17. februārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 384, 30.12.1992., 8. lpp. [3] OV L 365, 28.12.1990., 17. lpp. [4] OV L 160, 26.6.1990., 1. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.No vienkrāsaina auduma izgatavots viegls trikotāžas apģērbs (65 % poliestera, 35 % kokvilnas) ar garām piedurknēm, paredzēts ķermeņa augšdaļai, nosedzot vidukli. Tam ir priekšpusē daļēja aizdare, labā puse pogājama pār kreiso. Austs vai tamborēts ārējais apšuvums ir uzšūts uz piedurkņu galiem, un apakšdaļā tam ir divi priekšējie šķēlumi apmēram 23 cm garumā (blūze) (sk. fotogrāfiju Nr. 515). | 61062000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 4. piezīme 61. nodaļai, kā arī KN kodu 6106 un 61062000 apraksts. Skatīt arī paskaidrojumu kombinētajai nomenklatūrai attiecībā uz KN kodu 6106. | 2.Viegls trikotāžas apģērbs (65 % poliestera, 35 % kokvilna), kas paredzēts ķermeņa augšdaļai, nosedzot vidukli, bez piedurknēm un apkakles, ar noapaļotu, platu izgriezumu, kurš ir pilnībā atvērts priekšpusē, labā puse pogājama pār kreiso virzienā uz leju līdz jostasvietai. Priekšpuse, kas ir garāka par mugurpusi, apakšdaļā noslēdzas divos punktos (sk. fotogrāfiju Nr. 518). | 61062000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 4. piezīme 61. nodaļai, kā arī KN kodu 6106 un 61062000 apraksts. Skatīt arī paskaidrojumu kombinētajai nomenklatūrai attiecībā uz KN kodu 6106. Atzīmētajiem paplašinājumiem ir vienīgi dekoratīva nozīme. | 3.Trikotāžas biksītes abiem dzimumiem (95 % kokvilnas, 5 % elastomēra), elastīgas jostasvietā un staru apakšā, bez aizdares priekšpusē. Tām ir plats ķīļveida ielaidums, kurš ar savu griezumu un ievērojamo elastīgumu ļauj tajā pēc vajadzības ievietot autiņus, tādējādi padarot tās piemērotas lietošanai personām, kas cieš no nesaturēšanas (sk. fotogrāfiju Nr. 512). | 61082100 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 8. piezīme 61. nodaļai un KN kodu 6108 un 61082100 apraksts. Klasifikācija ar KN kodu 9021 nav pieļaujama tādēļ, ka attiecīgais izstrādājums ne novērš, ne izlabo ķermeņa kroplības, ne arī atbalsta, ne satur orgānu pēc slimības vai operācijas. | 4.Viegls trikotāžas apģērbs (65 % poliestera, 35 % kokvilnas) ar garām piedurknēm, kas paredzēts ķermeņa augšdaļai, nosedzot vidukli. Tam ir "V" formas izgriezums, iekšējie plecu polsteri, dekoratīvais izšuvums mugurpusē un priekšpusē, un apšuvums apakšdaļā un piedurkņu galos (sk. fotogrāfiju Nr. 517). | 61099030 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 2. papildu piezīme 61. nodaļai, kā arī KN kodu 6109, 610990 un 61099030 apraksts. Skatīt arī harmonizētās sistēmas paskaidrojumus attiecībā uz pozīciju 6109. | 5.Cieši piegulošs trikotāžas velveta apģērbs (90 % kokvilnas, 5 % poliestera, 5 % elastomēra), kurš ir paredzēts ķermeņa augšdaļai, nosedzot vidukli, ar garām piedurknēm, stāvu, cieši piegulošu apkakli un daļēju aizdari ar rāvējslēdzēju mugurpusē. Apģērbs ir apvīlēts piedurkņu galos un apakšā (sk. fotogrāfiju Nr. 513). | 61102099 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 8. piezīme 61. nodaļai, kā arī KN kodu 6110, 611020 un 61102099 apraksts. Skatīt arī paskaidrojumus kombinētajai nomenklatūrai attiecībā uz KN kodiem 6106 un 6110. | 6.Divu apģērbu komplekts no trejādu krāsu trikotāžas audumiem (100 % sintētiskās šķiedras), kurā ietilpst:a)neoderēta vējjaka ar apkakli, pilnīgu rāvējslēdzēja aizdari priekšpusē un garām piedurknēm. Apģērba apakšdaļa un piedurkņu gali ir savilkti. Tam ir divas iekškabatas virs vidukļa un izšūti vai drukāti dekoratīvie elementi mugurpusē un uz piedurknēm. Malas un piedurkņu daļas ir apšūtas ar dažādu krāsu austa auduma gabaliem (sk. fotogrāfiju Nr. 511 A);b)neoderēts bikšu pāris, kurš nosedz ķermeni no jostasvietas līdz potītēm, ir savilkts ar aukliņu jostasvietā, kurai nav aizdares. Ārmalas no bikšu augšas līdz augšstilba vidum ir apklātas ar tiem pašiem austā auduma gabaliem kā vējjaka. Apģērbam ir divas iekškabatas un izšūti vai drukāti dekoratīvie elementi vienas puses gurna daļā un vienas bikšu staras apakšā (sk. fotogrāfiju Nr. 511 B). | 61121200 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 6112 un 61121200 apraksts. Skatīt arī harmonizētās sistēmas paskaidrojumus attiecībā uz pozīciju 6112. | 7.Viegls trikotāžas apģērbs (100 % kokvilna) no divkrāsaina auduma, kas paredzēts ķermeņa augšdaļai, nosedzot vidukli, bez piedurknēm un apkakles, ar noapaļotu, platu kakla izgriezumu. Tam ir daļēja aizdare priekšpusē, labā puse pogājama pār kreiso. Tam ir arī dekoratīvā cilpu vērpuma apmale ap kakla izgriezumu un piedurkņu caurumiem (sk. fotogrāfiju Nr. 519). | 61142000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 8. piezīme 61. nodaļai, kā arī KN kodu 6114 un 61142000 apraksts. | 8.Apģērbs no trīs dažādu krāsu austiem audumiem (100 % poliamīda), kas paredzēts ķermeņa apakšdaļai no jostasvietas līdz augšstilba vidum, aptver katru kāju atsevišķi, un kam nav aizdares jostasvietā. Jostasvietā tas ir savelkams ar elastīgo šņori un auklu. Apģērbam ir pa vienai iekšējai kabatai katrā pusē un trikotāžas iekšējās biksītes (65 % poliestera, 35 % kokvilnas), kas piešūtas jostasvietā (kā sporta biksītēm) (sk. fotogrāfiju Nr. 509). | 62046390 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 8. piezīme 62. nodaļai, kā arī pēc KN kodu 6204, 620463 un 62046390 apraksta. Klasifikācija peldkostīmu kategorijā nav pieļaujama sakarā ar to, ka pēc sava griezuma, vispārējā izskata un sānu kabatu esamības apģērbs nav uzskatāms par paredzētu valkāšanai vienīgi vai galvenokārt kā peldēšanas apģērbs. | 9.No daudzkrāsaina auduma izgatavots viegls, austs apģērbs (100 % poliesters) ar garām piedurknēm, kas ir paredzēts ķermeņa augšdaļai, nosedzot vidukli. Tam ir apkakle, "V" veida izgriezums un pilnīga aizdare priekšpusē, aizpogājama ar labo pusi pār kreiso. Piedurkņu galos tam ir trīs dekoratīvās pogas un elastīgais savilkums abās pusēs jostasvietā (blūze) (sk. fotogrāfiju Nr. 516). | 62064000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, KN kodu 6206 un 62064000 apraksts. Skatīt arī paskaidrojumus kombinētajai nomenklatūrai attiecībā uz KN kodu 6206. | +++++ TIFF +++++ +++++ TIFF +++++ --------------------------------------------------